  Анжелика Тихонова корреспондент Удмуртиын Ижкар – Ува сюреслэсь тужгес кузь люкетсэ тупатъязы. Со Кырныш шур дорысен кутске но 10 иськеме кыстӥське, ивортэ «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез. Транспортъя но сюресъёс возёсъя министрлэн воштӥсез Ирина Шкляр ачиз тупатъям сюресэз чаклаз. Со пусйиз, шобретъя юанъёсыз ӧвӧл шуыса, но сюрес урдэсъёс ласянь алонъёсыз вань ик. Сюрес вылэ кык сӥ асфальтобетон вӧлдӥзы, сюрес дуръёсты юнматӥзы, дугдылон но пуксён интыосты лэсьтӥзы. Ижкар – Ува одӥгез элькун сюрес, кытӥ тужгес трос автомашинаос ветло, соин ик ужъёсты трассалэсь юнлыксэ но кемалы ярамон луэмзэ будэтӥсь технологияя быдэстӥзы Сюресэз 2020-тӥ арлы ужанрадлыке но пыртӥзы ини. Вуоно арын эшшо куать иськем люкетсэ выльдыны чаклало. Тегъёс: Авто Ува Удмуртия сюресъёс тупатъянужъёс  